**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 25.06.2018, ora 08.00 – 26.06.2018, ora 08.00**

1. ***SITUAŢIA HIDROMETEOROLOGICĂ***

**1. Situaţia şi prognoza hidrologică pe râurile interioare şi Dunăre din 26.06.2018, ora 07.00**

**RÂURI**

**Debitele au fost, în general, în scădere**, exceptând cursul mijlociu şi inferior al Mureşului şi cursul inferior al Siretului unde au fost în creştere prin propagare, precum şi râurile din Dobrogea unde au fost staţionare.

Debitele se situează, în general, la valori cuprinse între 30-90% din mediile multianuale lunare, mai mari (peste 100% din normalele lunare) pe râurile din bazinele hidrografice: Vișeu, Iza, Crișul Repede, Mureș, Bega Veche, Timiș, Bârzava, Moravița, Caraș, Jiu, Suceava, Moldova, Bistriţa, bazinul superior și mijlociu al Someșului, bazinele superioare ale Ialomiței și Trotușului, cursul inferior al Putnei, unii afluenți ai Oltului (Mădăraş, Caşin, Cârţişoara, Porumbacu, Cibin, Olăneşti, Bistriţa, Luncavăţ, Olteţ) şi pe unele râuri din Dobrogea şi mai mici (20-30% din normalele lunare) pe Rm. Sărat, Bârlad şi pe unii afluenţi ai Prutului inferior.

Nivelurile pe râuri la staţiile hidrometrice se situează sub **COTELE DE ATENŢIE**.

**Debitele vor fi, în general, în scădere**, exceptând cursurile inferioare ale Mureșului și Siretului, unde vor fi în creștere prin propagare.

Pe râurile din Dobrogea, debitele vor fi relativ staţionare.

Sunt posibile scurgeri pe versanţi, torenţi, pâraie, viituri rapide cu posibile efecte de inundaţii locale şi creşteri rapide de niveluri şi debite pe unele râuri din sudul țării și din zonele de deal şi munte, ca urmare a precipitațiilor prognozate.

**DUNĂRE**

**Debitul la intrarea în ţară (secţiunea Baziaş) în intervalul 25.06 – 26.06.2018 a fost în scădere, având valoarea de 4800 m3/s**, sub media multianuală a lunii iunie (6400 m3/s).

În aval de Porţile de Fier debitele au fost în scădere pe sectorul Gruia – Vadu Oii și în creştere pe sectorul Brăila – Tulcea.

**Debitul la intrarea în ţară (secţiunea Baziaş) va fi în scădere (4600 m3/s).**

În aval de Porţile de Fier debitele vor fi în scădere pe sectorul Gruia – Isaccea şi în creştere la Tulcea.

**2.** **Situaţia meteorologică în intervalul 25.06.2018, ora 09.00 – 26.06.2018, ora 06.00**

**ÎN ŢARĂ**

Vremea a fost, în general, frumoasă și s-a încălzit ușor față de intervalul precedent. Cerul a fost temporar noros și doar izolat, ziua, au fost averse și descărcări electrice în Crișana, Maramureș, Transilvania, Moldova și la munte. Vântul a suflat slab și moderat. Temperaturile maxime au fost cuprinse între 19 grade la Joseni, Ocna Șugatag și Întorsura Buzăului și 29 de grade la Galați și Brăila. La ora 06.00, temperatura aerului avea valori cuprinse între 7 grade la Întorsura Buzăului și 23 de grade la Sulina.

**LA BUCUREŞTI**

Vremea a fost frumoasă și s-a încălzit ușor. Cerul a fost variabil, iar vântul a suflat slab până la moderat. Temperatura maximă a fost de 27 de grade la Afumați și Băneasa și de 28 de grade la Filaret. La ora 06 se înregistrau 11 grade la Băneasa, 13 la Afumați și 15 grade la Filaret.

**3. Prognoza meteorologică în intervalul 26.06.2018, ora 09.00 – 27.06.2018, ora 09.00**

**ÎN ŢARĂ**

Vremea va fi răcoroasă. Pe parcursul zilei cerul va fi temporar noros și pe arii restrânse, mai ales la munte, vor fi averse slabe și descărcări electrice. Noaptea înnorările se vor accentua treptat în toate regiunile, iar averse cu descărcări electrice vor fi pe suprafețe extinse în jumătatea de sud a țării, unde vor deveni în general moderate cantitativ, și izolat în restul teritoriului. Vântul va sufla slab și moderat, cu intensificări temporare în sudul și în sud-estul țării, cu viteze mai mari în Dobrogea, precum și în jumătatea de est a Munteniei, unde la rafală, local, se vor atinge viteze de 50...60 km/h și de scurtă durată asociat ploilor. Temperaturile maxime vor fi cuprinse între 21 și 28 de grade, iar cele minime se vor situa, în general, între 10 și 20 de grade.

**LA BUCUREŞTI**

Vremea va fi răcoroasă. În prima parte a zilei cerul va avea înnorări temporare apoi va deveni noros și mai ales noaptea se vor semnala averse și descărcări electrice. Vântul va sufla, în general, moderat. Temperatura maximă va fi de 26...27 de grade, iar cea minimă de 15...17 grade.

1. ***CALITATEA APELOR***

**2.1. Pe fluviul Dunărea**

Nu au fost semnalate evenimente deosebite.

**2.2. Pe râurile interioare**

Nu au fost semnalate evenimente deosebite.

**2.3. Pe Marea Neagră**

Nu au fost semnalate evenimente deosebite.

1. ***CALITATEA MEDIULUI***
2. **În domeniul aerului**

**Agenţia Naţională pentru Protecţia Mediului** informează că, din rezultatele analizelor efectuate pentru perioada 22.06.2018-24.06.2018, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon). Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională şi europeană.

1. **În domeniul solului şi vegetaţiei**

Nu au fost semnalate evenimente deosebite.

1. **În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 24.06.2018-25.06.2018 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

1. **În municipiul Bucureşti**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

DIRECȚIA DE COMUNICARE ȘI RESURSE UMANE